
Eszköztulajdon-átruházási és átadás-átvételi okirat
Ez az okirat a HelloWorld Robotika Műhely Program sikeres lezárását követően a két robotikai készlet tulajdonjogának átadását és a fizikai átadás-átvétel megtörténtét rögzíti. Az átadás a program együttműködési megállapodásának teljesítése, nem önálló adományozás.

Az Átadó és az Átvevő a továbbiakban együttesen: Felek..
1. Előzmények, az átadás jogcíme
1. 	A Felek ________ év __________ hó ______ napján együttműködési megállapodást kötöttek a HelloWorld Robotika Műhely Program helyi megvalósítására, a továbbiakban Együttműködési megállapodás.
2.	A Felek megállapítják, hogy a Program Partner az Együttműködési megállapodásban vállalt két turnust megvalósította, a programot lezárta, és nincs olyan rendezetlen lényeges szerződésszegése, amely a robotikai készletek tulajdonba adását kizárná.
3.	Az Átadó az Együttműködési megállapodásban vállalt kötelezettségének teljesítéseként, a Program Partner programbeli vállalásaira tekintettel adja át az eszközök tulajdonjogát. Az Átvevő az eszközök átvételekor külön vételárat vagy más pénzbeli ellenértéket nem fizet. A Felek rögzítik, hogy a résztvevői díjak a program egészének finanszírozásához járultak hozzá, és nem az Átvevő által fizetett külön eszközvételárat képeznek.
4.	A Felek szándéka szerint a jelen okirat nem önálló ajándékozási vagy adományozási szerződés, hanem az Együttműködési megállapodásban szabályozott, összetett programjogviszony lezáró teljesítése.
2. Átadott eszközök
5.	Az átadott eszközök listája:
	Eszköz
	Darab
	Gyári vagy leltári azonosító

	Állapot

	LEGO Education Computer Science & AI Kit 8+
	1
	
	

	LEGO Education Computer Science & AI Kit 8+
	1
	
	

	Szimpla motor
	1
	
	

	Vezérlő
	1
	
	

	RFID csatlakozókártya csomag
	1
	
	


7.	Az átadott eszközök beszerzési érzéke: ________________________________________
8. 	Az átadott eszközök könyvelés szerinti érték az átadáskor: __________________________
9. 	A tételes tartozéklista, a fényképes állapotfelmérés vagy a gyártói dokumentáció szükség esetén a jelen okirat mellékleteként csatolható.
3. Tulajdonjog és kárveszély
10.	Az Átadó kijelenti, hogy az eszközök a tulajdonában állnak, és tudomása szerint harmadik személynek nincs olyan joga vagy követelése, amely a tulajdonátruházást akadályozná.
11.	Az eszközök tulajdonjoga és a velük kapcsolatos kárveszély a jelen okirat mindkét Fél általi aláírásával és a fizikai átadással száll át az Átvevőre. Ha az eszközök már az Átvevő birtokában vannak, a tulajdonjog és a kárveszély az okirat utolsó aláírásának napján száll át.
12.	Az átadás napjától az Átvevő viseli az eszközök tárolásának, karbantartásának, javításának, biztosításának és későbbi pótlásának költségeit, és az eszközöket saját nyilvántartásában a rá irányadó számviteli szabályok szerint rögzíti.
13.	Az Átadó a tulajdonátruházást követően az eszközök visszaadását nem követelheti kizárólag a program későbbi megszűnésére hivatkozva. Ez nem érinti az Átadó megtévesztésből, valótlan teljesítésigazolásból vagy más súlyos jogsértésből eredő igényeit.
4. Állapot és kellékek
14.	 Az Átvevő az eszközök állapotát és tartozékait megvizsgálta, és azokat a 2. pont szerinti állapotban átveszi. A rendeltetésszerű programhasználatból eredő szokásos elhasználódás nem minősül hiánynak vagy hibának.
15.	Az Átadó átadja az eszközökhöz rendelkezésére álló használati útmutatókat, hozzáférési adatokat és átruházható jótállási vagy szavatossági dokumentumokat.
16.	A jelen okirat nem keletkeztet az Átadó oldalán a gyártó vagy forgalmazó által vállaltnál szélesebb jótállást. Az Átadó ugyanakkor felel azért, hogy az eszközök tulajdonjogát jogszerűen ruházza át.
5. Nyilvántartási és adózási rendelkezések
17.	A Felek a jelen okiratot saját számviteli és eszköznyilvántartásuk alapbizonylataként használhatják. Az eszközök értékadatait az Átadó nyilvántartása és a kapcsolódó beszerzési bizonylatok alapján kell kitölteni.
17.	Mindkét Fél a rá irányadó számviteli, adózási és nyilvántartási kötelezettségeket saját felelősségére teljesíti. Ha az átadás adó- vagy számviteli kezelése ezt indokolja, a Felek a könyveléshez szükséges további bizonylatot vagy nyilatkozatot állítanak ki.
6. Záró rendelkezések
18.	A jelen okirat az Együttműködési megállapodással együtt értelmezendő. Eltérés esetén a tulajdonátruházás megtörténtére, az eszközök azonosítására és állapotára vonatkozóan a jelen okirat rendelkezései irányadók.
19.	Az okiratban nem szabályozott kérdésekben a magyar jog, különösen a Polgári Törvénykönyv rendelkezései irányadók.
20,	A Felek az okiratot elolvasták, megértették, és akaratukkal megegyezőként írják alá. Az aláírással az Átadó az átadást, az Átvevő az eszközök átvételét és a tulajdonjog megszerzését elismeri.

Kelt: _______________________, __________év _________ hó ________nap

